kardosdrur/scandi-wiki huggingface dataset:
Søby Kirke (Favrskov Kommune)

Søby Kirke ligger i den nordvestlige udkant af landsbyen Svenstrup, ca. tre kilometer sydvest for Hammel.

Eksterne kilder og henvisninger 
 Søby Kirke hos KortTilKirken.dk
 Søby Kirke hos danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Skanderborg Amt
Skjød Kirke

Skjød Kirke ligger i landsbyen Skjød, ca. syv kilometer nordøst for Hammel og ca. otte kilometer sydvest for Hadsten.

Kirkens kor er i romansk stil, mens det ligeledes romanske skib har en sengotisk forlængelse. Tårnet stammer fra en større ombygning af kirken i 1870-71, og tårnrummet fungerer som våbenhus. Et ældre våbenhus i bindingsværk blev fjernet i forbindelse med ombygningen.

Over alterbordet i lys eg er et freskomaleri af Ernst Trier fra ca. 1962. Motivet er "kvinderne ved graven". Døbefonten er i romansk stil og hører til de såkaldte løvefonte. Prædikestolen er udført i højrenæssance i 1595. Kirkeklokken er i 1892 omstøbt hos Chr. Christensens Enke i Aarhus, bekostet af kirkeejeren, greven på Frijsenborg, Mogens Krag-Juel-Vind-Frijs.

Eksterne kilder og henvisninger 

 Skjød Kirke  hos nordenskirker.dk
 Skjød Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Disciplinarmiddel

Et disciplinarmiddel er en formel ansættelsesretlig militær sanktion, som tildeles af kommandosystemet for mindre forseelser og som er mindre streng end en straf. Disciplinarmidler kan fx bestå i en påtale eller i arbejde (øvelse) undenfor normal tjenestetid. Disciplinarmidler kan ud over deres umiddelbare sanktion have betydning ved forfremmelser, tildeling af hæder og ved bedømmelse i forbindelse med ansøgning om anden tjeneste.

I Danmark reguleres disciplinarmidler af Militær disciplinarlov.

Militær
Retsvæsen
Militær disciplinarlov

Militær disciplinarlov er en dansk lov, som skal give det militære kommandosystem mulighed for at opretholde disciplinen.

Disciplinarmidlerne, som kan tildeles, er (§ 6):
 Tilrettevisning. 
 Fremstilling. 
 Arbejde og efterøvelse i en del af fritiden. 
 Tjeneste uden for orden. 
 Disciplinarbøde. 

Tildeling af disciplinarmidler skal være skriftlig med begrundelse og vejledning om klageadgang (§ 12).

Ekstern henvisning 
 Militær disciplinarlov på retsinformation.

Danmarks militær
Danmarks love
Cleo

Ellen Sofie Jensen f. Christiansen kendt under kunstnernavnet Cleo (8. december 1921 i Aalborg – 3. marts 2006 i Odder) var en dansk sanger og skuespiller.

I 1960'erne var hun med i radioprogrammet Spørg bare sammen med Simon Spies, Erhard Jacobsen og John Price. Hun sang i Bakkens Hvile fra 1947 til 1963 og medvirket i fire spillefilm. Hun indspillede række plader med efter datidens forhold vovede tekster. Bedst huskes "Zka vi sove eller hva'?" fra Dirch Passer-filmen Pigen og greven. Til trods for mange års kunstnerisk fravær, stod hun stærkt i publikums bevidsthed, og derfor var ingen i tvivl om hvem, der indsang fire strofer på Kim Larsens cd "Forklædt som voksen" i 1986.

Hun var gift med styrmand Gorm Jensen, som hun mødte på Bakkens Hvile. Sammen adopterede de Andreas og Helmut. Andreas døde ved et trafikuheld, da han var i 20'erne. Efter at have trukket sig tilbage fra rampelyset flyttede hun til Djursland med manden og Helmut og åbnede et kaffehus. Hun stillede op til kommunalvalget i Nørre Djurs Kommune i 1970 på sin egen liste og blev valgt ind, men genopstillede ikke. Efter hun forlod politik, fortsatte hun med at deltage i den offentlige debat og knyttede ofte kommentarer til tidens problemstillinger. En årrække omkring 1990'erne havde Gorm og Cleo en stand i Låsby på "det blå marked"; Gorm tegnede portrætter og Cleo solgte lidt af hvert.

Hun er begravet på Ørting Kirkegård

Film 
 Bag de røde porte – 1951
 Der var engang – 1966
 Pigen og greven – 1966
 Min søsters børn – 1966
 Elvira Madigan – 1967
 Pelle Erobreren – 1987

Kilder og eksterne henvisninger

Referencer

Eksterne henvisninger 
 

Skuespillere fra Danmark
Sangere fra Danmark
Kommunalpolitikere fra Danmark
Dyrehavsbakken
Lesbos

Lesbos (Græsk: Λέσβος – Lésvos) er en græsk ø, beliggende i den nordøstlige del af Ægæerhavet. Øens indbyggere kaldes lesvonianere eller lesviotianere.

Geografi 
Lesbos er den tredjestørste græske ø og den syvendestørste ø i Middelhavet med et areal på 1630 km², øens kystlinje er 370 kilometer. Lesbos har ca. 90.000 indbyggere (2011), hvoraf omkring en tredjedel bor i øens administrative og økonomiske centrum Mytilini på sydøstkysten.

Øens andre større byer er Kalloni, Plomari, Ayassos, Eressos, og Molyvos, hvor sidstnævnte er den samme by som den antikke Mythymna. Mytilini blev grundlagt ca. 1050 fvt. af familien Penthilides, som ankom fra Thessaloniki på det græske fastland og som regerede byen frem til et oprør ledet af Pittacus i 590-580 fvt.

Flygtningekrisen i 2015 

I august 2015 kom der på grund af den nære beliggenhed til det tyrkiske fastland, dagligt flere hundrede flygtninge, hovedsageligt fra Syrien til Lesbos og naboøerne, blandt andet Kos.  På trods af medlemskabet af Schengenaftalen opgav Grækenland at lukke sine ydre grænser for at forsøge at stoppe og registrere flygtningene. Endnu i december 2015 ankom over 118.000 flygtninge og migranter fra Tyrkiet til græske øer som Lesbos og Kos, langt flere end i juli, hvor 78.000 ankom.

Etymologi 
Betegnelsen lesbisk har sin rod i øens navn. Dette skyldes digte af Sapfo, som beskriver og fejrer kærlighed mellem kvinder. Som resultat heraf kommer mange lesbiske turister til Lesbos, et fænomen der især tidligere blev mødt med skepsis af øens myndigheder. I dag er fokus for det lesbiske miljø på Lesbos i Eressos, Sapfos fødeby.

Noter
Hareskov Station

Hareskov Station er en S-togs-station der ligger i Hareskovby i Furesø Kommune.
Stationen ligger på Farumbanen/Hareskovbanen, og åbnede som S-togsstation 25. september 1977. Før det var det en station på København-Slangerup Banen som blev indviet i 1906.

Beskrivelse 
Stationen består af to gennemgående spor uden vigespor, på hver side forsynede med en perron med ventesal i form af et åbent halvtag. Adgang mellem de to perroner kan ske via en stitunnel under banen.

Der er adgang til stationen fra en mindre stationsforplads som også fungerer som en lille busholdeplads samt fra selve Hareskoven.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Hareskov Station på dsb.dk
 Passagertal 
 Eksternt billede af en tidligere Hareskov Station og info om Hareskovby
 Information om stationer på København-Slangerup banen
 KSB Informationer

S-togs-stationer
Heinrich Wenck
Bygninger, konstruktioner og anlæg i Furesø Kommune
Hareskovby
Gynge

En gynge er en hængende siddeflade, ofte af træ, der er fastgjort med snore eller kæder til et faststående stativ. Gynger findes i mange varianter og er oftest set på legepladser. En legetøjsgynge kan leges med på mange måder:
 En person sidder på sædet, mens en anden person skubber blidt i samme retning som gyngen bevæger sig i, så gyngen gynger højere og højere frem og tilbage.
 Ved at svinge benene og overkroppen på de rette tidspunkter, kan man gynge uden hjælp.
 Er man lille nok kan man stå på gyngen og bukke og rette benene på de rette tidspunkter og man kan hermed gynge uden hjælp.
 Gyngen med personen kan roteres/snos af en anden eller af en selv og så slippe – man roterer så skiftevis højre og venstre om nogle gange.
 Man kan til en vis grad gynge sidelæns afhængig af stativets udformning.

Se også 

 Pendulforlystelse

Legetøj
Konvertering mellem potentiel energi og kinetisk energi
Mekanisk energilagring
Oscillation
George Allen

George Felix Allen (født 8. marts 1952 i Whittier, Californien) er en amerikansk politiker, der er medlem af Det Republikanske Parti. Han var senator fra delstaten Virginia fra 2001 til 2007. Han havde før da været medlem af delstatsparlamentet i Virginia fra 1983-1991, kongresmedlem fra 1991-1993 og guvernør i Virginia fra 1993-1997.

Allen var en overgang en af favoritterne til at vinde den republikanske nominering til præsidentkandidat i 2008. Problemer med blandt andet racismebeskyldninger fik opinionen til at vende sig mod ham.

Allen blev valgt til det amerikanske senat i november 2000, hvor han vandt over den siddende senator, demokraten Chuck Robb. Allen var den eneste republikanske senatskandidat, der vandt over en siddende senator det år. 

Ved senatorvalget i 2006 tabte Allen til den tidligere flådeminister og spændingsromanforfatter, James Webb, der slog forretningsmanden Harris Miller i det demokratiske primærvalg. Valget blev en national begivenhed efter Allen i flere omgange var blevet beskyldt for racisme.

Trivia 
 Allen er søn af George Herbert Allen, tidligere cheftræner for bl.a. Los Angeles Rams og Washington Redskins, og Allen er berygtet for sin brug af sportsudtryk i sine taler.
 Allens forbillede er den tidligere amerikanske præsident Ronald Reagan.
 Allen er uddannet historiker og jurist fra University of Virginia.

Eksterne henvisninger 

 Allens egen hjemmeside 

Guvernører i Virginia
Medlemmer af Senatet i USA
Medlemmer af USA's kongres for det republikanske parti
HA

Forkortelsen HA bruges om flere ting:

 Erhvervsvidenskabelig Afgangseksamen – forkortet HA af historiske grunde, dansk 3-årig videregående uddannelse i erhvervsøkonomi.
 Hells Angels – en verdensomspændende rockergruppe.
 Hektar – (ha), arealenhed.
Fernando Pessoa

Fernando António Nogueira de Seabra Pessôa (født 13. juni 1888 i Lissabon, død 30. november 1935 smst.) var en portugisisk forfatter, forlægger og tidsskriftredaktør. Han udgav kun en bog i sin levetid, digtsamlingen Mensagem (da. "Rastløshedens bog"), men efterlod sig et stort og vægtigt forfatterskab, og anses som den vigtigste portugisiske modernistiske digter. De fleste af hans værker skrev han som sine heteronymer, hvoraf de vigtigste er Alberto Caeiro, Álvaro de Campos og Ricardo Reis.

Værker på dansk 
 Tobaksforretning (Álvaro de Campos), digte oversat af Peter Poulsen, 1977
 Den såkaldte sjæl : digte af ham selv, oversat af Peter Poulsen, 2002. 
 Rastløshedens bog af Bernardo Soares, prosastykker, oversat af Mone Hvass, 2005. 
 De flygtige roser : oder og digte af Ricardo Reis, oversat af Peter Poulsen, 2001. 
 At være virkelig : samlede digte af Alberto Caeiro, oversat af Peter Poulsen, 1999. 
 Den anarkistiske bankier, oversat af Mone Hvass, 1991. 
 Alle kærlighedsbreve er latterlige : digte, oversat af Peter Poulsen, 1989. 
 Stik modsat af hvad som helst : digte af Álvaro de Campos, oversat af Peter Poulsen, 1998.

Eksterne henvisninger 

 
 
 Om Pessoa   

Digtere fra Portugal
Dramatikere
Novelleforfattere fra Portugal
Essayister
Harlem

Harlem er et kvarter i bydelen Manhattan i New York City, USA, opkaldt efter den hollandske by, Haarlem.

Harlem støder op til Bronx og mellem Bronx og Harlem løber Harlem River. Harlem er sammen Bronx kendt som fattige områder med slum, bander og kriminalitet.
Fortune

Fortune er et amerikansk magasin, der udgives hver anden uge, både i en amerikansk udgave og i to internationale udgaver. Magasinet blev grundlagt af Time Magazines medgrundlægger Henry Luce i 1930 ved begyndelsen af Depressionen, og det blev anset for Amerikas første erhvervsmagasin.

Fortune var en del af mediekoncernen Time Warner indtil Time Inc. blev købt af Meredith i januar 2018 for 1,84 mia. USD (cirka 12 mia. DKK). Da Meredith ønskede at afhænde nogle af sine print magasiner og reducere selskabets gæld, blev TIME frasolgt til Salesforce.com i september for 190 mio. USD (cirka 1,2 mia. DKK), og Fortune for 150 mio. USD (cirka 1 mia. DKK) i november til den thailandske forretningsmand Chatchaval Jiaravanon, grundlægger af Charoen Pokphand Group (C.P. Group).

Fortune er især kendt for "Fortune 500", de lister over virksomheder med god indtjeningsevne, som bladet offentliggør en gang om året. Indtil september 2005 blev magasinet kun udgivet en gang om måneden.

Eksterne links 
 Fortune – officiel website

Referncer 

Tidsskrifter fra USA
WarnerMedia
LiveJournal

LiveJournal (ofte forkortet LJ) er et virtual community hvor internet bruger kan blogge eller skrive dagbog. LiveJournal adskiller sig fra andre bloggersites ved at lægge stor vægt på interaktion mellem brugerne og på at skabe små samfund, og ikke blot være en samling af blogs. LiveJournal er i den forstand meget inspireret af WELL.

LiveJournal blev startet i 1999 af Brad Fitzpatrick som et værktøj der hjalp ham med at holde sine venner fra gymnasiet orienteret om sine aktiviteter. Fitzpatrick startede virksomheden Danga Interactive til at drive LiveJounal, og solgte i 2005 virksomheden til bloggerprogramfirmaet Six Apart. I December 2007 solgte Six Apart Livejournal til firmaet SUP.

Programmer 
LiveJournal er også navnet på en fri program-pakke opbygget til at drive LiveJournal og andre sites som den.

Eksterne links 
 LiveJournal

Blogtjenester
Narsarmijit

Narsarmijit (tidligere Narsaq Kujalleq og Frederiksdal), er Grønlands sydligste bygd, lokaliseret ca. 60°00′N 44°39′V, omkring 50 km fra Kap Farvel. Bygden blev oprettet i 1824 af missionærer og døbt Frederiksdal efter kong Frederik 6. Narsamijit hørte under Nanortalik Kommune indtil jan 2009 og havde i 2005 ca. 125 indbyggere. I dag tilhører bygden Kujalleq Kommune.

Bygdens børn bliver undervist i skolen Atuarfik Erinaq, der havde 25 elever i skoleåret 2005/06.

1.1.2020 havde bygden 64 indbyggere.

Referencer 

Bygder i Kujalleq Kommune
Ammassivik

Ammassivik "Sletten/fladen", gammel stavning Angmagssivik), er en grønlandsk bygd under Kujalleq Kommune. Bygden ligger ved Alluitsoqfjorden (Lichtenaufjorden) og havde pr. 2005 ca. 79 indbyggere. Stedet blev befolket i 1889 og det gamle skolekapel opførtes af Herrnhutmissionen i 1899. I dag hedder skolen Isak Lundip atuarfia, den havde i skoleåret 2005/06 seks elever. I 1922 blev bygden grundlagt som handelssted. Bygden har i mange år haft nær tilknytning til fåreholdererhvervet og har midt i bygden et stort fladt område med hø-slette, idet der tidligere var en fåreholder i bygden. Ammassivik har i dag (2016) en befolkning på 25.

Kilder og eksterne links 

 Greenland in Figures 2005  Statistics Greenland. 3rd Edition, May 2005. 
 Historiske bilder fra Ammassivik

Eksterne henvisninger 

Bygder i Kujalleq Kommune
Saarloq

Saarloq er en grønlandsk bygd med ca. 50 indbyggere i Kujalleq Kommune på den sydlige del af Grønlands vestkyst. Indtil januar 2009 tilhørte bygden Qaqortoq Kommune. 

Byens skole Atuarfik Saarloq blev bygget i midten af 1970'erne, og siden da er antallet af indbyggere gået nedad fra ca. 100 indbyggere i 1983 til ca. 50 i dag. Derfor har skolen kun 5-6 elever. Skolen består af et klasserum og et tilhørende kontor.

Bygder i Kujalleq Kommune
Eqalugaarsuit

Eqalugaarsuit (lokaliseret ca. 60.37°N, 45.54°V) er en grønlandsk bygd, som 1. januar 2020 havde 48 indbyggere samt 26 indbyggere på nærliggende fåreholderstationer. Den hørte tidligere under Qaqortoq Kommune, nu kommune Kujalleq.

I perioden 1984-1986 var ansat en erhvervskonsulent i Qaqortoq Kommune, som i den egenskab udførte en række udviklingsopgaver, blandt andet i Eqalugaarsuit. Denne lille bygd var på mange måder velfungerende, især fordi fiskeri- og jagtmulighederne var gode, både for så vidt angår torsk, laks, sæler og hvaler.

I bygden fandtes en række ildsjæle, som på forskellig vis tog initiativer for at forbedre levevilkårene. En af ildsjælene var førstelæreren, der bl.a. stillede sig i spidsen for en andelsforening, hvis formål var at etablere en fiskeindustri. Det var her, at erhvervskonsulenten kom ind i billedet. Efter flere besøg i bygden, hvor uendelig mange af bygdebeboerne gav deres besyv med, vurderede denne, at en mulig etablering af en mindre fiskeindustri skulle undersøges til bunds. (Fortsættes, hvornår vides ikke)

Etymologien bag stednavnet Eqalugaarsuit er grønlandsk med betydningen 'de kære små (bæk)ørreder.'

Referencer

Eksterne henvisninger 

Bygder i Kujalleq Kommune
Qassimiut

Qassimiut er en grønlandsk bygd med ca. 47 indbyggere under Kujalleq Kommune. Indtil jan 2009 tilhørte bygden Qaqortoq Kommune.

Bygdens børn bliver undervist i Atuarfik Qassimiut, der blev flyttet fra en mindre boplads i 1965, og blev renoveret i slutning af 1980'erne. Skolen har to klasseværelser.

Jonathan Motzfeldt var født og opvokset i Qassimiut.

Eksterne henvisninger 

Bygder i Kujalleq Kommune
Kangilinnguit

Kangilinnguit, (på dansk: Marinestation Grønnedal), (lokaliseret ca. 61.14°N, 48.06°V) var en dansk marinestation,  beliggende i Sermersooq Kommune i Vestgrønland, tæt på den nedlagte kryolitmine ved Ivittuut. Grønnedal bestod af Grønlands Kommando samt en række boliger med tilknytning hertil, men efter sammenlægningen den 31. oktober 2012 af Grønlands Kommando og Færøernes Kommando til Arktisk Kommando i Nuuk, blev Grønnedal lukket 6. september 2014.

I 2006 boede der omkring 230 personer. 

I 1995 dukkede en række skandaler op til overfladen vedrørende inhumane indvielsesritualer, hvor menige blev udsat for forskellige krænkelser på marinestationen. Disse var med til at starte en generel diskussion om indvielsesritualer i forsvaret.

Stedet blev oprindeligt oprettet af amerikanerne i 1942, under 2. verdenskrig, som marinestation for at beskytte kryolitbruddet. Amerikanerne kaldte basen for Bluie West Seven.

Bygden Arsuk, der ligger nær Ivittuut, hed under 2.verdenskrig Bluie West Two.

Socialvæsen
Bygden har en skole, kaldet Ivittuut skole, der blev bygget i 1982 og ligger sammen med kommunens hovedadministration. Der er også børnehave i forbindelse med skolen. Undervisningen dækker 1. til 10. klassetrin, men på grund af få elever deles eleverne ind i kun to klasser. Skolen har to lærere og nogle vikarer.

Links 
 Marinestationen beskrevet på forsvaret.dk

Referencer

Eksterne henvisninger 

 US installationer i Grønland under 2.verdenskrig. 
 Arsukfjorden.gl

USA's militæranlæg på Grønland
Tidligere bosættelser på Grønland
Militære anlæg i Grønland
Byer i Sermersooq Kommune
Søværnet
Flådebaser i Danmark
Paamiut

Paamiut "Ved mundingen" (stavning før 1973: "Pâmiut"), dansk navn:Frederikshåb er en by i Vestgrønland, i Sermersooq Kommune. Paamiut ligger ved mundingen af fjorden Kuannersooq, hvilket afspejles i byens navn, der på grønlandsk betyder "de der bor ved mundingen".

En sløjfe af golfstrømmen er årsag til, at havet ved Paamiut er isfrit hele vinteren. Den primære beskæftigelse i Paamiut og den tilknyttede bygd Arsuk, er fiskeri. Isbjerge, der løsriver sig på Grønlands østkyst og fortsætter op langs vestkysten, ankommer normalt om efteråret medbringende mange sæler, hvilket markerer sæsonen for de lokale fangere.

Historie 
Der menes at have boet mennesker i området siden cirka år 1500 fvt. Byen blev grundlagt i 1742 og fik senere fremgang på grund af handelen med skind og hvalprodukter. Den blev også kendt for sine fedtstenskunstnere.

Lars Dalager(1719-1772) blev hyret af Jacob Sewerin til at arbejde for kompagniet på Grønland. I 1742 var han med under anlæggelsen af Frederikshåb. Han kæmpede meget for at få besejlingen til at fungere. 1748-1750 var han i Danmark men vendte tilbage i det alm. Handelskompagnis tjeneste, hvorefter kolonien igen blomstrede. 
Den danske præst Otto Fabricius var missionær i området fra 1768 til 1774.

I 1950'erne kom der stor fremgang for torskeindustrien, der varede indtil 1989, hvor torskebestanden svandt ind. I forbindelse med udviklingsplanen kaldet G60, blev Paamiut valgt som bosted for befolkningen i området, hvorved indbyggertallet steg kraftigt i perioden. Grundlaget for den store by er bygget, og byen har dermed for eksempel den største sportshal på Grønland og et sygehus. Derudover bygninger til at huse en meget større industri, end der nu er behov for.

Paamiut var hovedby for Paamiut Kommune der blev nedlagt d. 1. januar. 2009 ved kommunesammenlægningen.

Kultur 
Kirken stammer fra 1909, er i norsk stil og opført i træ. Det lokale museum ligger i bymidten og indeholder oprindelige bygninger fra 1900-tallet, deriblandt et tømrerværksted og et saltlager.

Byen har en folkeskole, der hedder Atuarfik Tuiisak, der i 1974/75 havde hele 784 elever.

Transport 
Rederiet Arctic Umiaq Lines kystskib, der sejler mellem Ilulissat og Narsaq, lægger til i Paamiut.

Den 1. december 2007 åbnede Paamiut lufthavn (IATA: JFR, ICAO: BGPT). Der er forbindelser til Nuuk, Kangilinnguit og Narsarsuaq med Air Greenland.

Referencer 

 Etain O'Carroll og Mark Elliott: Greenland and the Arctic. Lonely Planet 2005. .
 Greenland in Figures 2005. Grønlands Statistik, 3. udgave, maj 2005. 

Byer i Sermersooq Kommune
Etableret i 1742
Kangaamiut

Kangaamiut (grønlandsk. "forbjergfolket", dansk navn: Gammel Sukkertoppen), er en bygd i Qeqqata Kommune. I 2020 havde bygden 293 indbyggere.

Kangaamiut ligger 50 kilometer nord for Maniitsoq.

Kangaamiut ligger på det sted hvor kolonien Sukkertoppen oprindeligt blev oprettet af Anders Nordlænder Olsen(1718-1786).

Da kolonien, mod Olsens vilje, senere flyttede til der, hvor Maniitsoq nu ligger, forblev det oprindelige Sukkertoppen beboet.

Kangaamiut hørte under det tidligere Maniitsoq Kommune som nu er en del af Qeqqata Kommune.

I bygden ligger folkeskolen Kangaamiut atuarfiat.

På Cruncher Island nord for Kangaamiut lå under 2.verdenskrig Bluie West Nine.

Eksterne henvisninger 

 US installationer i Grønland under 2.verdenskrig 

Bygder i Qeqqata Kommune
Nu er det jul igen

"Nu er det jul igen" er en folkelig skandinavisk julesang. Den fynske digter Mads Hansen fra Vester Skerninge har skrevet en længere tekst, "Nu har vi jul igen", modelleret over samme mønster som den folkelige udgave. Melodien er kendt fra 1700-tallets legestuer, hvor den blev brugt til en sangleg.

Referencer

Eksterne henvisninger 
 Fyens Stiftstidende om Mads Hansen, forfatter til ”Nu er det jul igen” og ”Marken er mejet”.

Julesange
Agnethe Davidsen

Agnethe Davidsen (29. august 1947 i Nuuk – 25. november 2007) blev regnet som Grønlands fremste kvindelige politiker. Hun var indtil sin død borgmester i Nuup Kommunea (Nuuk Kommune) i Grønland.

I 1983 blev hun suppleant for Hans-Pavia Rosing til Landstinget for partiet Siumut. Senere samme år blev hun udpeget som landsstyremedlem for sociale anliggender, og blev dermed det første kvindelige medlem af Landsstyret.

I 1989 blev hun indvalgt i Nuup Kommuneas kommunalbestyrelse for Siumut og var mellem 1989 og 1991 2. viceborgmester. Efter valget i 1991 blev hun 1. viceborgmester, og blev i 1993 borgmester i Nuup Kommunea, en stilling hun varetog indtil sin død i 2007. 1997 blev hun Ridder af Dannebrog.

Eksterne henvisninger 
 Dansk Kvindebiografisk Leksikon
 Sermitsiak.gl Agnethe Davidsen er død , 25. november 2007

Borgmestre fra Grønland
Kvindelige borgmestre
Personer fra Nuuk
Riddere af Dannebrog
Personer i Dansk Kvindebiografisk Leksikon
Personer i Kraks Blå Bog (afdøde)
Modtagere af Nersornaat i sølv